በአማራ ክልል በመተማ ሁለት የወልቃይት ተወላጆች፣ በጎንደር ከተማ ደግሞ አንድ የማክሰኝት ከተማ ተወላጅ በድምሩ ሦስት ወጣቶች ታኅሣሥ 9/2009 በፀጥታ ኃይሎች መገደላቸውንና በትናንትናው ዕለት የቀብር ሥነ- ስርዓታቸው መፈጸሙን ቤተሰብና ነዋሪዎች ለአሜሪካ ድምጽ ገለጹ።
ነዋሪዎቹ "በክልሉ ሰዎች ይገደላሉ፣ ይታሰራሉ አንዳንዶቹ የደረሱበት አይታወቅም። የክልሉ መንግሥት ለዜጎቹ ምንም የሚያደርገው ጥበቃ የለም " ይላሉ።
የክልሉ የመንግሥት ኮሙዩኒኬሽን ጉዳዮች ጽ/ቤት ዋና ዳይሬክተር አቶ ንጉሡ ጥላሁን በበኩላቸው መንግስት ለዜጎቹ ጥበቃ እንደሚያደርግ ገልጸው ተገደሉ ስለተባሉት ወጣቶች ለጊዜው ከአካባቢው ርቀው ስለሚገኙ "መረጃ የለኝም" ብለዋል።
ጽዮን ግርማ ያጠናቀረችውን ዘገባ ለማድመጥ የተያያዘውን የድምጽ ፋይል ያድምጡ።